HFK Akademiet 2023

Vinterens akademi bestod, som normalt, av færre deltakere enn på høsten. Det var ca 20 stk på hver økt. På denne tiden var hovedtrenerne Mikkel Storeskar, Anders Mastrup og David Torralba Perez, med god hjelp av blant annet Gaute Sporan Tollefsen, Ahmed Amir, Simen Skogholt og Jardar Børtnes. Det var stor spredning i alder, men vi fikk mange gode økter.  
Høstens akademi ble som planlagt noe annerledes. Vi ble en del av Telenor Extra, og deltakere tom. 7. klasse fikk gratis utstyr. Vi hadde noen få økter ute, før vi gikk inn. Antallet på trening var stabilt på rundt 60 fra 1.-7. klasse. Det var dermed helt nødvendig med to haller, som vi hadde tilgang på stort sett hver fredag. Mange spillere hadde stor fremgang, og vokser i samhandling med nye med og motspillere. 
Etter akademiet var det Hallingtrening (sonetrening/satellitt-trening). Spillere født 2008-2010 (primært 2010) hadde egen økt der nivået etter hvert ble veldig høyt, og vi gikk etter hvert over i en nivådifferensiering. Guttespillere født 2010 og 2011 fikk i desember en satellitt-turnering på Stoppen. Gode resultater sammenlignet med året før. Det er store variasjoner i kullene som kommer, men det kommer mange gode og dedikerte spillere i årene fremover. Det største minuset, og noe vi må jobbe med videre, er å få med flere jenter. Vi ønsker å ha en egen jentegruppe, men antallet setter som regel en stopper for det. 
Mange flinke trenere bidro høsten 2023, og de var vi helt avhengige av.
Hovedtrenere: Mikkel Storeskar, Gaute Sporan Tollefsen og Conrad Ravnanger.
Hjelpetrenere: Paul Swales, Ahmed Amir, Simen Skogholt, Noor Jamder, Mari Sætre Jensen, Frida Reime Evjen, Ingrid Majormoen, Henrik Glesne Granhaug, Tarjei Bakke, Nephtali Omba Mungu.

